बेनोइट ने दो बार शादी की, उनकी पहली पत्नी, मार्टिना से उन्हें दो बच्चे थे, डेविड और मेगन.[93][94] 1997 तक, वह शादी टूट गई थी और बेनोइट नैन्सी सुलिवन के साथ रहने लग गए थे, जो डबल्यू सी डबल्यू (WCW) बुकर और अक्सर उनके प्रतिद्वंद्वी रह चुके केविन सुलिवन की पत्नी थी। 25 फ़रवरी 2000 को, क्रिस और नैन्सी के बेटे डैनियल का जन्म हुआ; 23 नवम्बर 2000 को क्रिस ने नैन्सी से शादी कर ली। यह नैन्सी की तीसरी शादी थी। 2003 में, नैन्सी ने बेनोइट से तलाक लेने की अर्जी दर्ज करवाई, उनका कहना था कि उनकी शादी "अपरिवर्तनीय रूप से टूट चुकी है" और "निर्दयी व्यवहार" का आरोप लगाते हुए कहा कि बेनोइट आसपास पड़े फर्नीचर को तोड़ते और उठा के पटकते थे।[95][96] उन्होंने बाद में मुकदमा और साथ ही अपने पति के खिलाफ दर्ज किया गया अवरोध आदेश बंद करवा दिया। [95]